**Munuaisen kudosnäyte ultraääniohjauksella**

**Ajanvaraus**   .  .20  , klo   :

Ilmoittaudu sinua hoitavassa yksikössä / päiväsairaalassa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Kainuun keskussairaala.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Toimenpidettä varten otetaan veren hyytymiseen liittyviä laboratoriokokeita, jotka eivät saa olla yli 3 vrk vanhempia.

Mikäli sinulla on verenohennuslääkitys, lääkkeiden tauot suunnitellaan ajanvarauksen yhteydessä. Muut päivittäiset lääkärin määräämät lääkkeetsaat ottaa pienen nestemäärän kanssa normaalisti. Tarkista tarvittaessa aspiriinia sisältävän lääkityksen tauotus lähettävästä yksiköstä.

Sinun tulee olla syömättä ja juomatta **4 tuntia** ennen toimenpidettä.

**Tutkimuksen kulku**

Hoitavassa yksikössä sinulle laitetaan suonikanyyli ja sinut kuljetetaan sängyllä kuvantamisen yksikköön toimenpiteeseen. Näytteenottoalueen iho puhdistetaan ja puudutetaan toimenpidettä varten. Radiologi suorittaa toimenpiteen ultraääniohjauksessa ja näyte toimitetaan tarvittaessa patologille, joka tarkistaa näytteen riittävyyden. Toimenpide kestää kokonaisuudessaan n. ½ tuntia.

**Jälkitoimenpiteet**

Toimenpiteen jälkeen olet vuodelevossa **2-4 tuntia** ja sinua tarkkaillaan **6 tuntia** hoitavassa yksikössä (verenpaineen ja pulssin tarkkailu).

Toimenpiteen jälkeen saat syödä ja sinun tulisi juoda runsaasti (nestettä 1-2 litraa).

Pistopaikan haavalappu tulee pitää kuivana kaksi vuorokautta. Viikon ajan tulee välttää raskaita ponnisteluja.

Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15. Soitamme sinulle takaisin samana päivänä tai viimeistään seuraavan työpäivän aikana.